als_Latn dik_Latn sag_Latn
Temat Kryesore
- Prokurorët janë duke e trajtuar këtë, si një rast të rrëmbimit
- Ata kanë lëshuar një urdhër arresti ndërkombëtar
Një grua çeçene që jeton në Holandë ka marrë dy fëmijët e saj të vegjël kundër vullnetit të babait të tyre, për t'u bashkuar me militantët e Shtetit Islam (IS) në Siri.
Nëna, djali i moshës 8-vjeçare dhe një vajzë 7-vjeçare besohet se kanë udhëtuar duke përdorur pasaporta false. Babai i divorcuar, një holandez, i paralajmëroi autoritetet për largimin e tyre të afërt. Autoritetet holandeze thonë se ky është rasti i parë në llojin e tij.
Gruaja 32-vjeçare, e cila ende nuk është identifikuar, kishte jetuar në qytetin jugor holandez, Maastricht. Ajo dhe dy fëmijët e saj nuk ishin parë që nga fundi i tetorit.
Policia dyshon se ajo mund të ketë marrë një fluturim nga Belgjika në Athinë. Gjithashtu është mësuar se gruaja ka kontaktuar me nënën e saj në janar, duke i thënë asaj se ajo së bashku me fëmijët ishin në Raqqa në Sirinë Veriore.
Prokurorët janë duke e trajtuar këtë, si një rast të rrëmbimit dhe kanë lëshuar një urdhër-arresti ndërkombëtar. Por ata e pranojnë se, në qoftë se gruaja dhe fëmijët e saj e kanë kaluar kufirin për në Siri, ata nuk mund të bëjnë asgjë për t’i sjellë në shtëpi.
Rreth 200 shtetas holandezë, duke përfshirë edhe disa të mitur, janë bashkuar me ISIS në Irak dhe Siri. IS është bërë një nga grupet më të rrezikshme xhihadiste, të akuzuar për vrasje masive dhe persekutimin e pakicave etnike dhe fetare në zonat që ai kontrollon.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn